Кура

**Кура** (,  - **Мтквари**, , ) — река на Кавказ. Извира во североисточна Турција, па тече низ неа, Грузија и Азербејџан, каде ѝ се придружува притоката Аракс, па завршува во Каспиското Езеро. Има вкупна должина од 1.515&nbsp;км.

Кавкаскиот регион е населен уште од најстари времиња, а земјоделство во долината на Кура почнало да се развива пред повеќе од 4.500 години. По течение подоцна се јавиле големи и развиени цивилизации, но во средновековието (околу 1200 г.) населените места се опустошиле поради природни непогоди и освојувања од други народи. Со сè поголемата експлоатација и општетувања на шумите и степите во сливното подрачје, почнале да се јавуваат зачестени поплави, кои имале особен замав во XX век. Во 1950-тите советските власти почнале со изградба на голем број брани и канали. Денес реката е многу побавна и поплитка поради присуството на разни хидроелектрани, а некогаш била пловна до градот Тбилиси во Грузија.

## Име
Поимот Кура е поврзан со името на персискиот цар Кир Велики, или пак со зборот *кур*, кој значи „водосклад“ на стариот говор на Кавкаските Албанци. Грузискиот назив е *Мтквари*, што или значи „добра вода“, или е грузиска варијанта на мегрелскиот поим *тквар-уа* што значи „разјадување“, во смисла дека реката течејќи ги разјадува планините). Според некој поимувања, Кура ја исцртува границата помеѓу Европа и Азија.

## Течение
Реката извира во североисточна Турција, во долинка на висорамнината Карс на Мал Кавказ. Тече на запад, па на север и на исток, минува крај Ардахан, па влегува во Грузија. Се извива во лак во северозападен правец, и влегува во кањон кај Ахалцихе, каде свртува свртува на североисток и така тече некои 75&nbsp;км, па ги напушта планините кај Хашури. Потоа се свива на исток, свртува малку југоисточно и така тече 120&nbsp;км, минува крај Гори, а потоа и кај Мцхета, па тече на југ низ краткиот кањон и по западната страна на главниот град Тбилиси. Оттука теренот станува стрмен и реката го одминува Рустави, па врти на исток кај утоката на реката Храми, навлегувајќи во Азербејџан. Од овде тече по степите и влегува во акумулацијата Шемкир, а потоа и во акумулацијата Јеникенд.

Потоа се влева во акумулацијата Мингечевир (најголема водна површина во Азербејџан). Порано реките Иори (Кабири) и Алазани се влевале во Кура, но денес нивните устија се покриени од езерото. Потоа Кура ја напушта акумумацијата и кривулесто тече на југоисток, каде ја прима реката Тертер во округот Барда и продолжува да тече неколку стотини колометри по широка наводнувана рамница, па врти на исток кај Сарису и набргу, кај Сабирабад, ја прима најголемата притока Аракс. Утоката со Аракс образува голем лак на север, и потоа тече на југ во должина од 60&nbsp;км, минува по западната страна на националниот парк Ширван, па свртува на исток и се празни во Каспиското Езеро кај Нефтчала.

## Галерија

|Кура под Мостот на мирот во Тбилиси
Податотека:Kur Azerbaijan Salian.jpg|Кура во Азербејџан
Податотека:Eglise Metekhi et riviere Mtkvari.jpg|Кура во Метехи, Тбилиси
Податотека:Kura River in the central part of Tbilisi, 2007-09-28.jpg|Панорама на Кура в Тбилиси
Податотека:Tiflis, Michael Bridge and Madatofski Island (A).jpg|Кура во Тбилиси на крајот на  XIX век
Податотека:Mtkvari01.jpg|Кура во Тбилиси
Податотека:Mtkvari da aragvi.jpg|Утока на Кура и Арагви кај Мцхета
Податотека:Rainbowtbilisi.jpg|Виножито над Кура во Тбилиси
Податотека:Mtkvari05.jpg|Кура кај Уплисцихе
Податотека:Kura Sirvan.jpg|Кура кај Ширван


## Поврзано
* Кура (појаснување)
* Географија на Азербејџан
* Географија на Грузија
* Список на реки во Азербејџан
* Список на реки во Грузија

## Наводи

## Надворешни врски

* Кура — Енциклопедиски речник „Брокхаус и Ефрон“ (1890—1907) 

Категорија:Реки во Азербејџан
Категорија:Реки во Грузија
Категорија:Реки во Турција
Категорија:Реки во Азија
Категорија:Касписки слив
Категорија:Притоки на Каспиското Езеро
Категорија:Меѓународни реки во Азија